text: Voldsomt møde med kvier
  06 september 2013 kl. 07.49
  En bilist fik torsdag aften et voldsomt møde med omkring 25 kvier, der var løbet ud på Toftlundvej syd for Gram.
  Bilisten kørte ind i flokken, og en kvie blev dræbt.
  Bilen blev hårdt beskadiget.
  Bilister skal normalt selv betale for skaderne, når de kører ind i løsgående husdyr, medmindre de kan bevise, at landmanden har sløset med indhegningen.
  